Yolanda Huergo

Yolanda González Huergo  foi una política asturiana d'esquierdes. Yera miembru d'Unidá Nacionalista Asturiana, Compromisu por Asturies y vocera de Podemos nel Ayuntamientu de Xixón dende 2019 hasta agostu de 2020.

 Biografía 
Yolanda Huergo ñaz en Xixón el 30 de mayu 1971, vivió nel barriu de Roces. Pasó la mayor parte de la so infancia na parroquia d'Argüeyes (Siero) colos sos güelos. La so vida ta dedicada al activismu feminista, al activismu polos derechos llingüísticos de los asturfalantes y al activismu polos drechos humanos. Yera una de les polítiques asturianistes más conocíes anguaño, siendo cofundadora d'Unidá Nacionalista Asturiana (UNA) y de Compromisu por Asturies (CxAst). 

Tuvo llicenciada en drechu pola Universidá d'Uviéu y ye especialista n'urbanismu. Foi funcionaria llocal dende 2004.

Tuvo afiliada n'Izquierda Asturiana dende 2004 hasta 2012. Nes eleiciones autonómiques d'Asturies de 2011, foi la númberu 2 de la llista de la coalición Bloque por Asturies-Unidá Nacionalista Asturiana (Compromisu por Asturies). Ensin algamar representación na Xunta Xeneral del Principáu esti partíu, preséntase otra vegada, nesta ocasión a les eleiciones autonómiques d'Asturies de 2012, repitiendo'l puestu en llistes.

En 2014 Yolanda s'afilia a Podemos; Compromisu por Asturies aprobó sofitar el proyeutu de Pablo Iglesias, siendo esti l'espaciu asturianista d'esta formación n'Asturies.Compromisu por Asturies decide sofitar el proyeutu Podemos

https://asturies.com/noticies/compromisu-por-asturies-decide-sofitar-el-proyeutu-podemos 

En 2018 anuncia la so intención de querer ser candidata de Podemos Xixón a les eleiciones municipales, disputándo-y la candidatura a Rosa Espiño. Finalmente, la so candidatura foi escoyida col sofitu del 51,68% de los inscritos d'esta formación nel conceyu de Xixón en febreru de 2019. Nes eleiciones municipales de Xixón, Yolanda algama 16.128 votos y el puestu de conceyala y vocera de Podemos na Casa Conceyu de Xixón.

Muerre'l 6 d'agostu de 2020 a la edá de 49 años en Xixón.

 Referencies 

 Enllaces esternos 

Categoría:Políticos y polítiques d'Asturies
Categoría:Persones de Xixón